

**\*VEREJNÉ\***

**Politika spoločnosti Slovenská pošta, a.s.**

Spoločnosť týmtovyjadruje svoj záväzok napĺňať požiadavky v oblasti kvality, environmentu, bezpečnosti a ochrany zdravia pri práci, informačnej bezpečnosti, energetického manažérstva a boja proti korupcii. Dodržiavanie všeobecne záväzných právnych predpisov a interných dokumentov považujeme za samozrejmosť. Dohľadom nad systémami sme poverili konkrétnych zamestnancov, ktorí majú potrebnú nezávislosť a právomoci. Nedodržiavanie tejto politiky zo strany zamestnancov alebo obchodných partnerov môže byť dôvodom na ukončenie spolupráce alebo iné sankčné opatrenia.

**Orientácia na zákazníka**

Na základe monitorovania potrieb, očakávaní a spokojnosti zákazníkov a v súlade s vývojovými trendmi na relevantnom trhu inovujeme portfólio poskytovaných služieb a produktov.

**Orientácia na zamestnancov**

Zabezpečujeme trvalý profesionálny rast zamestnancov sústavným vzdelávaním, starostlivosťou o pracovné podmienky, realizáciou podnikovej sociálnej politiky a vytváraním jednotnej firemnej kultúry. Zamestnancov motivujeme, poskytujeme im dôstojné pracovné podmienky a ekonomické istoty.

**Spoľahlivosť a dôveryhodnosť**

Vzťahy s našimi partnermi a zákazníkmi budujeme na vzájomnom rešpekte, dôvere a spolupráci. Naši zamestnanci vďaka vzdelávaniu a informovanosti pomáhajú zlepšovať dôveryhodnosť a firemnú kultúru spoločnosti.

**Ochrana života a zdravia**

Ochranu života a zdravia zamestnancov spoločnosti a ostatných osôb zdržujúcich sa v priestoroch spoločnosti kladieme za najvyššiu prioritu spoločnosti v oblasti bezpečnosti.

**Informačná bezpečnosť**

Do všetkých aspektov našich podnikateľských aktivít premietame požiadavky na bezpečnosť informačných a telekomunikačných technológií. Hmotné a nehmotné aktíva spoločnosti chránime pred zneužitím, odcudzením, poškodením alebo zničením, čím podporujeme prevádzkovú a ekonomickú stabilitu spoločnosti a poskytovaných služieb.

Predstavenstvo Slovenskej pošty, a.s., rešpektujúc úlohy, ktoré mu ukladá Zákon č. 69/2018 Z.z. o kybernetickej bezpečnosti a o zmene a doplnení niektorých zákonov v znení neskorších predpisov, vyhlasuje plnú podporu zabezpečovaniu a rozvoju kybernetickej bezpečnosti spoločnosti.

**Ochrana životného prostredia**

V našich aktivitách zohľadňujeme požiadavky a kritériá na ochranu životného prostredia s cieľom minimalizovať prípadné nepriaznivé dosahy našich činností a poskytovaných služieb na životné prostredie. V starostlivosti o životné prostredie uprednostňujeme princíp šetrenia energií a prevencie vo vzťahu k produkcii odpadov.

**Energetická efektívnosť**

Vo všetkých činnostiach a aktivitách spoločnosti kladieme dôraz na zlepšovanie hospodárenia s energiou v súlade s ustanoveniami súvisiacich legislatívnych a technických noriem. Zabezpečujeme dostatok informácií a zdrojov na dosiahnutie neustáleho zlepšovania energetickej efektívnosti.

**Zelená pošta**

Strategický rozvoj orientujeme na podporu elektronických foriem komunikácie, služieb a nových produktov. Investujeme do nových technológií, elektrovozidiel a alternatívnych pohonov pre logistiku.

**Boj proti korupcii, legalizácii príjmov z trestnej činnosti a financovaniu terorizmu**

Nulovú mieru akceptácie korupcie, legalizácie príjmov z trestnej činnosti a financovania terorizmu vyžadujeme nielen v našich radoch, ale aj vo vzťahu k akýmkoľvek partnerom a porušenie tejto zásady považujeme za hrubé porušenie vzájomných dohôd.

Vytvorili sme také podmienky, ktoré nahlasovateľomprotispoločenskej činnosti zaručujú dôvernosť, poradenstvo a ochranu a zabraňujú odvetnému konaniu voči nim.

**Systémy manažérstva**

Trvalým monitorovaním zmien na poštovom trhu vytvárame predpoklad na zefektívňovanie procesov poskytovaných služieb a odstraňovanie ich nedostatkov. S cieľom podnikateľského úspechu neustále prehodnocujeme a zlepšujeme systémy manažérstva kvality, environmentu, bezpečnosti a ochrany zdravia pri práci, informačnej bezpečnosti, energetického manažérstva a boja proti korupcii na všetkých úrovniach spoločnosti. V procese rozvoja spoločnosti sa orientujeme na efektívnu, výkonnú a modernú logistiku so zreteľom na rozvoj balíkového segmentu a ďalších zákazníkmi očakávaných služieb, ktoré bude Slovenská pošta, a.s., poskytovať vrátane vytvárania bezpečného prostredia našich prevádzok.

V Banskej Bystrici, 01.04.2024

 Mgr. Vladislav Kupka, v. r. Ing. Melinda Burdanová, v. r.

 predseda Predstavenstva Slovenskej pošty, a.s. podpredsedníčka Predstavenstva Slovenskej pošty, a.s.

**Príloha č. 1** Vzory hlavičiek